b'\n_START_ARTICLE_\nPokolj u \xc4\x8cetekovcu 3. rujna 1991.\n_START_PARAGRAPH_\nPokolj u \xc4\x8cetekovcu je bio ratni zlo\xc4\x8din kojeg su po\xc4\x8dinile snage srpskog agresora u selima \xc4\x8cetekovcu, \xc4\x8cojlugu i Balincima kod Podravske Slatine po\xc4\x8detkom Domovinskog rata, na dan 3. rujna 1991._NEWLINE_Postrojbe srpskog agresora su ubile 21 civila, od toga 16 mu\xc5\xa1karaca i 5 \xc5\xbeena._NEWLINE_Tijela poginulih su na\xc4\x91ena na pragovima ku\xc4\x87a i po dvori\xc5\xa1tima._NEWLINE_Dob ubijenih je varirala, od 18 do 91 godine. Najstarije \xc5\xbertve su bile \xc5\xbeene (sve starije od 60 godina)._NEWLINE_Rane na tijelima 19 ubijenih su odgovarale onima nastale vatrenim oru\xc5\xbejem kada se hitci ispale iz pu\xc5\xa1ke sa ve\xc4\x87e daljine, s time da su metci ispaljeni odostraga i/ili bo\xc4\x8dno od tijela._NEWLINE_Jedan ubijeni je umro od dvije ubodne rane, koje su bile i jedine rane na tijelu._NEWLINE_Tijelo jedne ubijene osobe je bilo u velikom postotku pougljenjeno, tako da se nije moglo dobro procijeniti uzrok smrti, odnosno je li ubijeni bio \xc5\xbeiv kada je tijelo zapaljeno.'